บาทเปิดตลาดอ่อนค่าที่ 36.18/20 บาท/เหรียญสหรัฐ
เงินบาทเปิดตลาด 36.18/20 บาท/เหรียญสหรัฐ กลับมาอ่อนค่าลงหลังข้อมูลเศรษฐกิจสหรัฐออกมาดีตลาดจึงกลับมาให้น้ำหนักการขึ้นดอกเบี้ยของเฟดอีก กรอบวันนี้ 36.10/25 บาท/เหรียญสหรัฐ
10 ก.ย. 2558

เงินบาทเปิดตลาด 36.18/20 บาท/เหรียญสหรัฐ กลับมาอ่อนค่าลงหลังข้อมูลเศรษฐกิจสหรัฐออกมาดีตลาดจึงกลับมาให้น้ำหนักการขึ้นดอกเบี้ยของเฟดอีก กรอบวันนี้ 36.10/25 บาท/เหรียญสหรัฐ
นักค้าเงินธนาคารพาณิชย์ เปิดเผยว่า การซื้อขายเงินบาทเปิดตลาดเช้านี้ที่ระดับ 36.18/20 บาท/เหรียญสหรัฐ อ่อนค่าลงจากที่ปิดตลาดเย็นวานนี้ที่ระดับ 36.10/13 บาท/เหรียญสหรัฐ โดยการกลับมาอ่อนค่าลงมีปัจจัยหนุนมาจากตัวเลขดัชนีเศรษฐกิจสหรัฐออกมาดีในรอบ 5 ปี นับตั้งแต่ ปีค.ศ.2000 ทำให้มุมมองของนักลงทุนในเรื่องการคาดการณ์ว่าธนาคารกลางสหรัฐ(เฟด)จะปรับขึ้นดอกเบี้ยกลับมามีน้ำหนักอีกครั้ง ส่งผลให้เงินเหรียญสหรัฐแข็งค่าขึ้นต่อเนื่อง
อย่างไรก็ดี ในส่วนของปัจจัยในประเทศวันนี้ยังไม่มีปัจจัยอะไรใหม่เข้ามาในตลาด คาดว่ากรอบการเคลื่อนไหวของเงินบาทในวันนี้จะอยู่ที่ระดับ 36.10/25 บาท/เหรียญสหรัฐ